BIBLIOTECA ATENEULUI ROMÂN 


ATENEUL ROMÂN 


SI 
MENIREA LUI IN CULTURA 


ROMÂNEASCĂ 


DISCURS DE RECEPTIUNE 


TINUT IN SEARA DE 2 DECEMBRIE, 1934 


DE 


CONSTANTIN PRODAN 


Procuror la Curtea de Apel din București 


cu răspunsul 


D-lui G. ADAMESCU 


Vice-Prezidentul Ateneului Român 


BUCUREŞTI 
TIPOGRAFIA CARTILOR BISERICEŞTI 
1935 


www.dacoromanica.ro 


Extras din Anuarul Ateneului Român, 


www.dacoromanica.ro 


ATENEUL ROMÂN 
ȘI 
MENIREA LUI IN CULTURA ROMÂNEASCĂ 


D-le President, D-lor Ateneisti, 
Doamnelor st Domnilor 


Inainte de a intra in desvoltarea subiectului conferinţei 
“mele, să-mi dati voe să adresez multumirile mele d-lor Ate- 
neişti si in special d-lui Prezident al Institutiunei pentru 
cinstea, ce mi-au făcut, de a må alege ca membru al Socie- 
tăței Ateneului. 

Ştiu că nu pretuese — încă — prea mult in Cultura 
românească; ştiu că datnrez prezenţa mea în mijlocul Dom- 
niilor voastre unti gest, pe care l-am făcut față de această 
‘Societate, gest, care ar putea avea însemnătatea lui, dacă 
voi putea să-mi realizez în întregime gândul. 

Ştiu însă, cari sunt posibilităţile din mine faţă de această 
cultură românească şi mi-ar fi plăcut să vă arăt, cari sunt 
vă declar că însuşirile, mult, puţine, câte le am, le pun cu toată 
dragostea în serviciul Ateneului. 

Cu subiectul pe care mi l-am ales în acest discurs am 
vrut să arăt un semn de devotament către această institu- 
tiune a Ateneului, căutând să-i lămuresc problemele ei; acele 
ale originei, ale desvoltărei, cât şi ale viitorului ei — sarcină 
dificilă, pentrucă multe din aceste taine au rămas nerevelate 
de iniţiatorii ei, cari s'au ocupat de ea ca: Esarcu, Urechiă. 

Societatea Ateneului Român, a luat naştere exact în 
ziua de 31 Octomvrie 1865, ca societate cu statute şi organ 
de conducere. 

Astăzi această societate, care a intrat în anul al 70-lea 
al existentii sale, este o institutiune cu un trecut glorios în 
cultura românească, care câte-va decenii a reprezintat sin- 
„gură direcţia dela Bucuresti în opoziţie cu cea din Iaşi, care 

a dat naştere unui mare număr de creafiuni culturale, care 
este înzestrată cu un local, care este cel mai frumos monu- 
ment artistic al Bucureştilor ; cu un venit, care-i dă posibilitatea. 
să trăiască o viaţă relativ independentă. Nu e de mirare dar 
ca să vree—aståzi—cånd se găseşte la adăpost, de nevoi când 
trecut prin vremurile vitrege, care i-au ameninţat existenţa, 
să vree să-şi cunoască tainele trecutului său, cari au rămas 
ascunse pentru istoricii mai noi ca d-l Trandatir Djuvara sau 
chiar celui mai bun cunoscător al lui, cum este d-l George 
Adamescu, care mi-a făcut cinstea să răspundă discursului meu. 

Societatea Ateneului Român, care are întrinsa ideia 
fundamentală a Conferinfelor publice pentru popor şi repet 
pentru popor, ca lucrul să fie bine fixat, cari la început se 
numeau „Cursuri publice“, se poate spune că a luat naştere 
la sfârşitul anului 1864, atunci, când C. Esarcu, doctor in 
medicină şi licenţiat în ştiinţele naturale, s'a întors din străi- 
nătate, din Franţa şi Italia şi a luat contact cu conducătorii 
instrucfiunei publice: Nicolae Crețulescu, ca sef al depar- 
tamentului, si Vasile Alessandrescu- Vrechid, directorul invåtå- 
måntului, arătând ideile ce ar dori så înfăptuiască. Cel d'intåiu 
aducea din străinătate ideia democratică a Cursurilor publice, 
pe cari ministrul instrucţiunii publice din Franţa: Victor Duruy, 
le pusese la cale în anii 1863—1864 şi s'au ţinut in amfitca- 
trul Şcoalei de medicină din Paris. Aceste cursuri nu erau 
decât o altă faţă a „Lecturilor publice“ cari se practicau în 
Anglia Elveţia şi Italia pentru uzul poporului. Toate erau 
născute din nevoia de a indoctrina clasele noi, pe cari le 
ridicase revoluţia din 1848. 

Ceilalţi doi, Krefulescu si Urechid, au căutat så lege 
aceastå idee a lui Esarcu cu ceea ce se gåsea ca brumå de 
traditiune in trecutul nostru. Pe deoparte „Cursurile libere“, 
a căror modă le-au introdus 2 Francezi în ţara românească: 
D-rul Carol Davila, care dela 1857-1859 tinuse astfel de cursuri 
cu materie științifică în amfiteatrul liceului St. Sava; al doilea 
profesorul şi gazetarul: Ulysse de Marsillar, care dela 1855 
până la 1864, adică timp de 9 ani a ţinut astiel de cursuri 
săptămânale asupra Literaturei franceze. La început cu mare 
succes de public, care încetul cu încetul s'a rărit, pâna ce, 
în cele din urmă s'a redus la vre-o 9 sau 10 persoane; iar 
intr'o seară geroasă din iarna 1563—64 a trebuit să renunţe de- 

finitiv la curs, căci nici cei 9 credincioşi nu s'au mai prezentat. 
Primul conferențiar din seria de Conferințe puse la cale de 
Ministerul Cultelor va fi acest Ulysse de Marsillac, ceeace 
“dovedeşte că oficialitatea, pregătind cursurile ce-au început 
la Ianuarie 1865, s'a gândit, så continue firul rupt cu un an 
înainte. 

Pe de altă parte, aceste cursuri au fost înființate de 
Kretulescu si Urechiă si din dorinţa de a realiza aci in Bucu- 
resti, ceea ce tânărul profesor Titu Liviu Maiorescu, inspirat 
din aceleaşi isvoare ca şi Esarcu, realizase la Iasi: „Prelec- 
fiunile“ dela Banca Moldovei, începute în iarna 1863—1864 
şi cari, deşi se numeau populare, totuşi se făceau in fata 
unui public în care predomina elementul femeesc si din cea 
mai bună societate. 

Tot aici, în laşi, cu vre-o câţiva ani înainte, adică la 
1860, V. Alessandrescu-Urechiă, proaspăt întors din Spania, 
unde găsise la Madrid astfel de societăţi, cari purtau numele 
de „Atenee“, a transplantat acest nume în Moldova pentru 
a-l da întâi unei reviste scoasă sub auspiciile departamen- 
tului Cultelor şi pusă sub conducerea lui Iancu Gane, di- 
rectorul acelui departament, si apoi unei societăţi fără mare 
durată, compusă din profesori, cari aveau de scop ţinerea 
de cursuri publice. 

Din îmbinarea acestor idei, străine şi române, şi cu 
aceşti 3 initiatori: Crețulescu, Urechiå, Esarcu, aveau så 
ia naştere in Bucuresti prima serie de „cursuri gratuite“, 
cari s'au ţinut în salonul cel mare de lângă grădina Cişmi- 
giului, în casele, foste ale banului Costake Ghika, supranumit 
„Tingirică“. Aceasta era o sală spațioasă, care servise pe 
vremuri, de sală de reprezentatiuni de teatru de societate. 
Acum era mobilată sumar: Tribuna era o simplă masă de 
brad, acoperită cu un postav, iar pentru public se foloseau 
băncile din Cişmigiu. 

Aceasta arăta cât de mare era insufletirea, pentru ca så 
nu fie băgată în seamă lipsa de confort. Numai mai târziu 
s'a construit un amfiteatru şi o tribună. 

Prima conferință a fost ţinută în seara de 28 Ianuarie 
1865 în fata unui public de aproximativ 500 persoane, care 
s'a menținut acelaşi la toate conferințele, si format în majo- 
ritate din temei din lumea cea mai bună. 


www.dacoromanica.ro 


Conferențiar a fost C. Esarcu, care a vorbit despre 
„Regnul animal“. 

Celelalte, în total 32 de Conferințe, au avut loc dela 
28 Ianuarie 1865 până la 22 Aprilie acelaşi an, câte 3 pe 
săptămână. Conferentiarii au fost 12: Esarcu, Marsillac, 
Gr. Racoviţă, Urechid, Hajdău, Em. Bacaloglu, Al. Pe- 
trescu, magistrat, şi Th. Văcărescu, Radu Ionescu, gazetar, 
Spinazzola, prof. la Si. Sava din 1858, I. Fălcoianu, astro- 
nomul, si Petre Grådisteanu, advocat. Urechiå a vorbit despre 
„Femeea română“ ca omagiu pentru partea din public care-i 
făcuse succesul Ateneului. 

Reuşita acestei incercări a incurajat pe conferentiari 
să permanentizeze acest prim efort și să-l sustie prin- 
tr'o societate. Detaliile cu privire la această înființare de 
Societate, la găsim în revista „Natura“ pe care Esarcu o 
scotea împreună cu alt naturalist, Ananescu, revistă pe care 
au continuat-o după moartea fondatorului ei, D-rul Baras, ca 
si în revista „Buletinul Instrucțiunii publice“ pe care-l scotea 
Urechiå. 

Esarcu spune că cel care a lucrat mai mult pentru 
înființarea societăţii a fost Urechiă, căci el de partea lui se 
ocupa de înființarea unei Societăţi ştiinţifice, care a luat 
naștere odată cu Societatea Ateneului: Societatea Natura- 
listilor. Urechiă şi-a adus aminte de Ateneul ce iundase la 
lași şi pe aceleași baze, adică cu aceleaşi Statute (verificate 
de mine arată că articolele sunt aceleaşi) si dându-i un scop 
dublu: pe deoparte propaganda prin cursuri şi publicaţii, pe 
de alta investigaţiile științifice si producţia literară cu discu- 
tarea lor în obisnuinfa ordinei, în ziua de 31 Octomvrie 
1865 a luai naștere Ateneul Român, cu 25 de subscriitori, 
împărţiţi în 3 secţii: științifică, morală şi literară, şi odată 
cu Societatea Naturalistilor, care avea pe Esarcu ca prezi- 
dent. In Ateneu însă tot naturalistii au avut primul pas, 
pentrucă in primul Comitet se găseau doi naturalişti: Petre 
Aurelian, directorul scoalei de agricultură dela Herăstrău, 
ca prezident, si C. Esarcu, ca vice-prezident; iar secretari: 
Th. Văcărescu, fostul ofițer de ordonanţă al lui Cuza, si 
Emanoil Creţulescu, sef de divizie la ministerul de Externe, 
o rudă a lui Nicolae Creţulescu, din altă ramură, care era 
protivnicul lui, atât la Eforia Creţulescu, cât si în viața po- 

litică, căci el, ca şi Văcărescu făceau parte din Soc. clande- 
stină „Progresul“, care avea de scop răsturnarea Domnito- 
rului Cuza. 

Dacă se cunosc detaliile constituirei Societăţii, se cu- 
nose mai puţin personalităţile, cari au participat la aduna- 
rea de constituire din 31 Octomvrie. Aceasta este încă una 
din problemele originelor Ateneului. 

Statutele din 1865 spun că membrii fondatori sunt 25 
iar Statutele din 1899 spun: „Pe lângă cei 39 de fondatori 
ai Ateneului cari au luat parte la întemeierea lui, se vor 
considera, etc.“ deci altă cifră. Dar şi una şi alta sunt ade- 
vărate, pentrucă, dacă iniţiatorii au fost 25, cererile de par- 
ticipare în Societate au fost atât de numeroase, încât sectiu- 
nile s'au constituit cu 39 membri, adică câte 13 de fiecare 
secţiune. 

O listă — o presupusă listă — a acestor fondatori se 
găseşte intr'un album din arhiva Ateneului si care enumårå 
54 membri. Această lis.ă conține erori uşor de rectificat şi 
dovedește că această listă a fost alcătuită posterior, mult 
posterior, atunci când se pierduse amintirea acestor în- 
ceputuri. 

Să căutăm a vedea cine au fost cei 25 şi cei 39 pe 
care îi prevăd Statuteie. 

Pentru a putea da răspunsul la această întrebare, trebue 
să ţinem seamă de un principiu, care a prezidat la alcătui- 
rea societăţii: acela de a voi să fie o societate de tineri, 
cari nu voiau vecinătatea oamenilor ajunşi, mai ales a acelor 
politici. Ni-l arată şi Siatutele, cari spun că „Scopul Socie- 
tåtii este de a da membrilor ei obisnuinta ordinei in discutiuni 
si educaţia necesară pentru a putea face faţă discutiunilor 
publice“, cari n'ar fi fost necesare unui om ajuns; dar ni-l 
spune şi Esarcu în două rânduri în revistele „Natura“ şi 
„Revista Ateneului“ atunci când ideea era încă proaspătă. 
El arată că discuţiunea a fost vie asupra acestui punct. De 
sigur că o astfel de discutiune nu sar îi putut purta, decât 
dacă se găsea între tineri si nu sar fi putut purta, dacă 
erau de față oamenii ajunşi. 

Asa că contest så fi fost printre fondatori: I. C. Brå- 
tianu, pentrucå nu putea figura într'o Societate patronată 
de oficialitate unul care făcuse revoluţia dela 3 August 1865 

Contest să fi fost Mih. Kogălniceanu si Nic. Ionescu, pro- 
tectorii moldoveni ai lui Urechiå, căci nu e explicabil cum 
aceşti doi mari oratori, cărora le plăcea atât de mult så vor- 
beascå, så nu fi ţinut conferințe decât după 1878. Pui la indoealå 
prezenţa în Societate a Gen. Florescu, care pe atunci era Mi- 
nistru de Interne, şi chiar a lui Nic. Creţulescu, prim-ministru 
în funcţiune, pentrucă, după cum se va vedea mai departe, au 
luat măsuri contra Ateneului si n'ar îi făcut-o, dacă era So- 
cietatea lor. 

Deocamdată Societatea avea un uşor caracter de îrondă 
contra lui Cuza, căci cuprindea în ea, pe cea mai mare parte 
dintre colaboratorii „Revistei Dunărei“, care era ostilă gu- 
vernului şi a fost suprimată pentru acest motiv. 

Pun la îndoială chiar prezenţa lui Al. Odobescu, pen- 
trucă, desi de o vârstă cu fondatorii — toţi născuţi în decada 
1830 — era un om ajuns: fusese Ministru al Cultelor la 1863 
si se găsea acum membru în Consiliul de Stat. 

Eliminând dar pe bătrâni, cine puteau fi cei 25 de tineri 
fondatori ? Trebue să presupunem că între ei au fost cei 12, 
cari finuserå primele conferinţe si pe care îi cunoaștem deja. 
La ei trebue să adăogăm 2 noi cari figurau în comitet: P. 
Aurelian, prezidentul, şi Em. Kreţulescu, secretar. Deci 12 
si cu 2 fac 14. Apoi trebue så mai adåogåm pe cei noi, cari 
au ţinut conferințe in seria, care începea la 28 Noembrie 
1865, adică după o lună dela constituire, alături de primii 
conferentiari. Aceştia sunt: C. Stăncescu, profesor la Sc. de 
Belearte, Al. Lahovari, abea întors dela Paris, unde fusese 
laureat al facultåfei de drept, advocat, G. Missail, prieten 
de ai lui Urechiă dela Ateneul din Iaşi, prim-grefier la C. de 
Casaţie, P. P. Carp, care, desi din Junimea dela Iasi, se ţinea 
mai mult la Bucureşti, unde era âuditor la Consiliul de Stat, 
Gr. Ștefănescu, profesor de St. Naturale, Gr. Lahovari, doc- 
tor în drept dela Berlin, ales cu cele mai multe voturi in 
primul consiliu de disciplină a Baroului de Ilfov, Ion Holban, 
gazetar colaborator lui Urechiå, Al. Vericeanu, secretarul 
consiliului de Stat, D. Ananescu, profesor de St. Naturale la 
Si. Sava, Jatropol, medic; în total 10, cari cu 14 fac 24. Cine 
a fost al 25-lea? Pentru cei cari nu vor să lipsească pe 
Krefulescu de cinstea de a fi printre tondatori, va fi el; 
pentru mine, bănuesc că acest al 25-lea ar putea fi socotit 

Nic. Blaremberg, care, tost magistrat fără titlu, îşi dăduse 
demisia pentru a merge în Franţa, de unde se întorsese 
Doctor în drept dela Aix şi cel care a contribuit mai mult 
la apariția Revistei Dunărei. 

Ca să facem cifra de 39, trebue să adåogåm 14 membri. 
Cine sunt aceștia? Trebue så procedăm tot prin eliminare. 
Dacă vom elimina pe aceia, pe cari îi ştim sigur că au 
intrat în anii 1866, 1867 vom ajunge a-i cunoaște. In 1866 au 
intrat: Graful Rosetti, N. Negri, Gr. Manu, C. Marcovici, 
Al. Slatineanu, P. Pizo, Se. Tråsnea, Al. Lupaşcu. In 1867: 
G. Creţeanu, P. Cernatescu, Massim, G. Sion, N. Bibescu; 
deci rămân următorii: Dr. Alezeanu, Constantin Boerescu, 
camarad din 1855 al lui Esarcu, Const. Troteanu, protesor 
la şe. Comercială, colegul de studii al lui Urechiă, cu bursa 
An. Fătu, Ion Codrescu, coleg de gazetårie al lui Urechiă, 
George Bacaloglu, advocat, fratele lui Em. Bacaloglu, Jon 
Gârleanu şi N. Nicoleanu, bibliotecari la Biblioteca centrală, 
St. Vellescu, Ed. Vacl.man, M. Millo, profesori la Conserva- 
tor, Th. Aman şi G. Tătărăscu, profesori la Şc. de Belearte, 
şi doi amatori de muzică: I. A. Cantacuzin Zizin, traducăto- 
rul lui Schopenhauer, şi Gr. Cântacuzin-Grigri. Deci Ateneul 
era format din 2 grupuri: unul Esarcu, altul Urechiă, şi re- 
prezentanti din noile institutiuni atunci înfiinţate : Conservator, 
Şc. de Belearte, Consiliul de Stat, Curtea de Casaţie, Barou, etc, 

Astfel constituită, Societatea a pornit la lucru: prin con- 
ferinfele cari au început la 28 Noembrie 1865 și prin intru- 
niri intime, în cari se discutau chestiuni culturale. Dacă 
conferințele aveau loc în Sala Ghika, astăzi Opera română, 
întrunirile Societätei aveau loc într'una din sălile Academiei 
— cum i se zicea Universitåtei pe atunci, — sală, care avea să 
o impårfeascå cu Soc. literară, iniţiată de Kretulescu in 1864, 
realizată de C. A. Rosetti în 1866, devenită mai târziu Soc. 
academică — sora mai mică a Ateneului — pentrucå avea să 
ia ființă numai la 2 Iunie 1867, pentru a îndeplini misiunea 
pentru care Vanghele Zappa destinase un fond de 5.000 
galbeni încă dela 19 Septemvrie 1860. 

Până la aparitiunea Academiei, scopurile ei, cari erau 
dicţionarul, gramatica şi ortografia, au fost urmărite de Ate- 
neu, care şi-a extins activitatea şi a dus-o în toate domeniile 


literar, dramatic, muzical şi artistic. 
* 

Dela început Ateneul a fost amenințat în existenţa lui. 
Conferința, pe care tânărul advocat Al. Lahovari a tinut-o 
în seara de 12 Decemvrie 1865, asupra lui „Mirabeau si Prin- 
cipiile Revolufiunei franceze“, a avut darul să producă scan- 
dal si så emotioneze guvernul, care a înţeles să stăvilească 
mișcarea tineretului. Ministrul de Instrucție de atunci, Dimi- 
trie Cariagdi, a alcătuit şi publicat la 31 Decemvrie 1865 un 
Regulament de poliție a Cursurilor publice literare, care 
fusese hotărit în Consiliul de Miniștri, al cărui prezident era 
N. Kretulescu, cu gen. I. Florescu, Ministru de Interne. Mă- 
sura arată că nici Kretulescu, nici gen. Florescu nu făceau 
parte din Societate. Măsura a produs consternare în mijlocul 
Societăţei Ateneului şi Comitetul s'a văzut in situatiunea de 
a-şi da demisiunea. Lecturile publice au fost suspendate de 
comitet chiar; iar conflictul a durat până la 14 Fevruarie 
1866 — adică a treia zi după detronarea lui Cuza — când 
patru persoane: P. Cernătescu, Al. Petrescu, Anton Arion şi 
Gr. Heliade — toţi din redacţia ziarului „Românul“ — au cerut 
Min. de Instructiune så revie asupra măsurii dela 31 De- 
cemvrie 1865. C. A. Rosetti supune Locotenenfei Domnesti 
în ziua de 15 Fevruarie 1866 un decret de abrogare. Această 
împrejurare arată cât de vie era în conştiinţa publică ches- 
tiunea cursurilor publice. 

De abea acum se reiau conferințele suspendate din De- 
cemvrie (prin urmare este greşită lista conferințelor publicate 
în anuarul Ateneului din 1904). 

Activitatea din nou începută a avut un mare răsunet 
nu numai în București, dar şi în provincie. La Craiova, la 
Piteşti, la C.-Lung, sau predat cursuri publice şi chiar în 
oraşele româneşti de sub stăpânire străină, ca: Cluj, Oradea 
Mare, Sibiu, Braşov, după cum ne-o spune Iosif Vulcan în re- 
vista „Familia“, s'au înfiinţat astfel de cursuri. 

Pentru nevoile ei, Societatea a înfiinţat si o revistă, „Re- 
vista Ateneului“, al cărei prim Nr. a apărut la 1 Iunie 1866. 

Sub noua domnie, Ateneul căpătase 2 protectori: Unul 
în persoana Domnitorului Carol, care a onorat cu prezenţa 
sa deschiderea seriei de conferințe din anul 1866—1867, în 
în seara de 17 Noemvrie 1866. Acea seară a rămas memora- 
bilă pentrucă s'au făcut mari eforturi ca primirea så fie la 
înălțime. Comitetul a pus la contribuţie artele şi ştiinţa, in 

această serbare. Am găsit într'un dosar al arhivelor o notă 
în care se arată preparativele cari au schimbat aspectul mo- 
dest al sălei. S'a adus policandrul cel mic dela Teatrul Na- 
fional, care a fost agăţat de serviciul de pompieri. Tribuna 
a rămas aceeaşi. Pe pereţi s'au așezat tablouri de Aman, 
Tătărăscu şi Stăncescu ; prin colţuri s'au adus plante de grădi- 
narul primăriei. Pe lături s'au așezat tribune garnisite cu stea- 
guri. La mijlocul sălei, in fața tribunei a fost așezat fotoliul 
pentru principe, care a fost adus dela Senat. La dreapta si 
la stânga fotoliului şi în spate două rânduri de scaune pentru 
persoanele simandicoase, între cari s'a aflat si mitropolitul 
ţărei, iar pentru restul publicului tot băncile din Cișmigiu. 
Principele a fost primit de corul conservatorului condus de 
maestrul Carth şi, după un cuvânt introductiv de Aurelian, 
a urmat conferința ştiinţifică a lui Em. Bacaloglu, apoi festival 
literar, artistic şi muzical. Doi ani la rând principele a onorat 
deschiderile cu prezenţa sa. Drept mulţumire comitetul l-a 
declarat prezident de onoare şi i-a înmânat diploma în ziua 
de 27 Aprilie 1868. 

Celalt protector a fost Scarlat Rosetti, căruia i se zicea 
graiul, pentrucå moştenise titlul dela un strămoș, ginere al 
lui C. Brâncoveanu, care îusese tăcut conte al Imperiului la 
asediul Vienei. Coleg de bancă al lui Eliade la şcoala lui 
Lazăr, inflåcårat în patriotism de aceştia doi, le-a păstrat re- 
cunoștința până la moarte. Cu avere imensă, a ajutat pe Eliade 
în soc. Filarmonică cât şi în soc. de agricultură, ce sa în- 
fiintat la 1834, pendant al Soc. de medici şi naturalişti din Iasi. 
A ridicat lui Lazăr pe mormânt un monument cu această 
inscripţie : „Precum Hristos pe Lazăr din morţi a înviat; aşa 
Tu România ai înviat“. Lui Lazăr a ridicat acest monument, 
şcolarul său şi Hagiul Carol, comite de Rosetti“. 

Cariera lui era de magistrat şi se ridicase până la gradul 
de Prezident de Curte de Apel la 1858. Hagiu, aplecat către 
studiile religioase, ca şi prietenui său Eliade, din înclinare sufle- 
tcască, scosese împreună cu arhimandritul Clement o revistă: 
„Ecrlesia” şi avea să ţie conferinfe cu subiect religios. Sus- 
finåtor al culturei româneşti, se entuziasmase pentru Ateneu. 
I-a pus la dispoziţie sume pentru premii; a dispus in favoa- 
rea lui de sumele necesare pentru o bibliotecă publică şi 

i-a donat şi terenul. La moarte avea să-i lase o avere im- 
portantå. 

Pentru toate acestea Societatea l-a ales ca Preşedinte 
activ al ei în Noembrie 1866. 

Tot el este acela care a procurat fondurile necesare 
pentru alcătuirea unei noi institufiuni isvorite din iniţiativa 
Ateneistilor: , Societatea pentru învățătura poporului român“, 
prima creatiune dintrun sir neintrerupt de creafiuni ale 
Ateneului, care nu fåcea decåt så intemeieze alåturi de Ate- 
neu, ,Cursurile de adulfi", cari fusese oarecum la ince- 
putul ființei Ateneului, dar cari deviaserå, pentrucă con- 
ferintele fuseseră acaparate de un public de elită. 

Şi-a dat demisiunea din prezidentie la 14 Februarie 1868 
pentru motive de sånåtate, dar in realitate pentru å ceda locul 
prietenului său: Jon Eliade Rădulescu. Aceasta este marea 
noutate pe care v'o aduc si sunt fericit că sunt acela care 
am găsit-o pentru a procura Ateneului mândria de a îi fost 
prezidat de titanul Culturei Româneşti : lon Eliade Rădulescu 
şi, pentru ca d-l Adamescu să mă poată controla, dau nu- 
merele de dosare din arhiva Statului: Nr. 188 şi 125 din 1869. 

Prin această împrejurare, Ateneul se găsea având un al 
3-lea punct comun cu Academia: persoana prezidentului. Ei 
a fost întâiul prezident al Academiei, de unde a ieşit în 1870 
printr'o demisie violentă, care i-a fost acceptată. 

E adevărat că Urechiă vorbeşte undeva de prezidentia 
lui Eliade, dar greseste, pentru-cå o aşează înaintea preziden- 
fiei lui Rosetti. Nu-i mirare dar că urmaşii să fi crezut ca 
Eliade a fost numai prezident de onoare. 

Această prezidentie a lui Eliade explică multe lucruri 
în raport cu trecutul. Astfel este înființarea la 1868 a unei 
Societăţi muzicale, care a luat naștere cu un grup de doamne 
şi cu muzicanți din Ateneu, care a fost denumită Filarmonica, 
pentru a aduce aminte de cealaltă Filarmonică, celebra 
societate înființată la 1833 de I. Câmpineanu şi Eliade, care 
a înfiinţat Teatrul Naţional, după cum a arătat, atât de bine 
d-l Paul Prodân în discursul său de Receptiune. 

Conducerea lui Eliade, cu Esarcu ca vice-prezident, a 
avut darul să nemulțumească pe Ministerul d Instructiune 
de atunci si este de mirare, pentru că Ministru era un fost 

elev al lui, carea rămas şi după școală în preajma lui Eliade, 
anume Al. Cretescu, fost profesor de istorie, care şi-a schimbat 
dintr'odată cariera de profesor în acea de magistrat. Trecuse 
la Minister dela Curtea de Casaţie și era un om care nu 
glumea cu cinstea. Ministerul subvenfionase Ateneul pentru 
revista sa, cu suma de 2222 lei 22 bani şi, cum a văzut că 
revista nu apare, a fost curios să vadă ce se petrece cu sub- 
venfia. Comitetul, în care mai era ca secretar Gr. Manu, 
vexat de această cerere, şi-a dat demisiunea în ziua de 28 

Februarie 1869. 

Schimb de scrisori publice, interpelare la Cameră cu 
vorbe infepate. In cele din urmă lucrurile s'au explicat. S'a 
constatat că fusese numai o încurcătură, care făcuse ca 
suma ordonanfatå împreună cu altă sumă cuvenită Soc. de 
Dare la semn, să fi trecut pe la aceasta si de acolo la Ti- 
pografia Lucrătorilor asociaţi, fårå să ajungă la Ateneu. Co- 
mitetul revenise asupra demisiunei, însă acest mic scandal 
produsese o ruptură în mijlocul Societăţei. B. P. Hajdău la 
23 Februarie 1869 cu un grup de prieteni se separă de Ate- 
neu pentru a funda Soc. Românismul care-şi va scoate 
foaia sa „Foaia Soc. Românismul“, în care vom găsi nume 
ca G. Dem. Teodorescu, Tocilescu, Scurtescu, N. At. Popo- 
vici, D. C. Ollanescu, cari cu toţi se vor întoarce în Ateneu 
când Societatea lor se va desființa. Hajdeu va rămâne tot- 
deauna un fervent ateneist. Iar naturalistii ca Aurelian, Gr. 
Ştefănescu, C. F. Robescu, vor înființa revista lor „Revista 
Științifică“, 1870, ca organ al „Soc. de Științe fizico-natu- 
rale“, pusă sub conducerea lui Bacaloglu. 

Dela Eliade a rămas obiceiul seratelor literare şi mu- 
zicale, cari aminteau seratele literare ale Filarmonicei în 
casa lui Dinicu Golescu, dar cari nu mai aveau importanţa 
celorlalte, pentrucă Eliade era în declin: căzuse la mania re- 
ligioasă şi după tradiţia evree căuta oracolii pentru invitaţii 
lui. Un ast-fel de oracol i-a căutat si lui Esarcu. 

Conducerea Ateneului bănuesc că a avut-o până aproape 
de moarte, care s'a întâmplat la 1872, la o lună distanță de 
a grafului Rosetti. 

După Eliade, prezident al Ateneului a fost ales Nic. 
Krefulescu si fac presupunerea că acum a şi fost introdus 
în Societate ca si Odobescu. Esarcu făcuse experienţă si 

constatase că tinerii nu se pot dispensa de bătrâni, de aceea 
îl alesese pe Kretulescu, care acum era ministru în cabine- 
tul lui Lascăr Catargiu. 

In timpul conducerei lui, activitatea Ateneului se îndreaptă 
şi către artele plastice. In 1872 ia ființă „Societatea amicilor 
de Belearte“ ale cărei statute au fost alcătuite de Gr. Canta- 
cuzino, Al. Odobescu, C. Stăncescu, N. Grigorescu şi P. Sat- 
mari. Esarcu este acela care ii alcătueşte prospectul. Acea- 
stă societate avea să dureze vre-o 4 ani până la 1876, când 
războiul îi pune sfârşit. Ea a lucrat la început pentru parti- 
ciparea României la Expozitiunea internaţională dela Viena 
şi apoi a înființat expozitiunile artiştilor în vieață de la noi 
din ţară. Succesul primei expozitiuni a făcut să se nască si 
ideea de a crea un local propriu al Ateneului şi cu entuzi- 
asmul, pe care-l punea Esarcu pentru Societatea lui, a văzut 
dintr'odată şi locul şi clădirea. Locul era colţul dintre B-dul 
Academiei şi str. Coltei, pe care se găseşte astăzi o aripă a 
Universităţei, iar clădirea trebuea să aibă aceleaşi linii arhi- 
tectonice ca clădirea învecinată. 

Acest proect însă a rămas în suspensie, pentrucă atât 
Kretulescu, cât si Esarcu au plecat din ţară, unul ca agent 
diplomatic la Berlin, unde se discuta chestiunea spinoasă a 
căilor ferate şi a companiei Strusberg, iar celălalt la Roma, 
unde nu şi-a uitat instituţia, căci i-a trimes copii după statui 
clasice, cari au format începutul colectiunei Ateneului si 
dintre cari puteţi vedea unele în Rotonda de jos. 

Seratele literare dela Eliade au fost transportate la Petre 
Grådisteanu, unde ele se bucură de un antren tineresc pe 
care nu le cunoscuse inainte. Grupul strâns împrejurul lui 
avea să fuzioneze cu grupul celor dela Soc. de Ştiinţe Fizico- 
naturale si împreună au scos: „Revista Contimporană“, cea 
mai bună revistă a direcţiei de la Bucureşti. Această revistă 
va duce polemici vestite cu „Convorbirile“ societätei Junimea 
dela Iaşi. Hajdeu, de partea lui, le va juca farsa cunoscută 
cu poesia „Eu şi Ea“ de Gablitz. 

La plecarea lui Krefulescu si Esarcu, Societatea trece 
sub conducerea lui Aurelian, cu Urechiă ca vice-prezident. 
Activitatea Societätei se resimte de plecarea ui Esarcu. In 
seria 1873-1874 nu se fac decât 4 conferințe, în seria 1875-1876 
una singură ; iar în 1876-1877 nici una. Acum însă se pla- 

sează Conferințele ținute de marele lon C. Brătianu, care 
atunci va fi intrat in Ateneu si este explicabil de ce. Esarcu 
era conservator, devotat lui Kretulescu si gen. Florescu, 
Brătianu numai în lipsa lui se putea apropia de Ateneu. 
Activitatea lui Brătianu de opozant al guvernului de mână 
tare al lui Catargiu, se limită in strângerea la un loca tutu- 
ror nemultumitilor în coaliția dela Mazar Pasa, care a răstur- 
nat regimul, aşa că-i lăsa şi timp liber pentru a face conferințe, 

A trebuit întoarcerea lui Esarcu in 1878 pentru ca, . 
luând conducerea Societăţii în calitate de Preşedinte, să în- 
vioreze conferinfele pentru câtva timp. Cu materialul docu- 
mentar adunat de prin arhivele Veneţiei si Romei si care-i 
deschisese gusturi istorice si din lumea diplomatică, pe care 
o cunoaştea acum, a dat Ateneului o viaţă factice timp de 
2 ani 1878—1879. Societatea pentru Istoria Patriei, ce a căutat 
să înființeze cu Kogălniceanu şi Niculae Ionescu şi toţi di- 
plomatii români: V. Boerescu, ministru de Externe, D. Ollå- 
nescu-Ascanio, I. Ghikc, si Dim. Ghika, Tr. Djuvara, n-au 
împiedicat ca această primă perioadă să ia sfârşit. Toate in- 
stitutiunile, create de Ateneu au dispărut şi chiar si el, cu 
scopul lui principal, conferințele, a fost ameninţat de dispa- 
ritie. In 1880 s'a ţinut o singură conferința ; în 1881: nici una 
în 1882 tot o singură conferintå, aceea ţinută de A. D. Xe- 
nopol si o relev, pentrucă îşi are semnificația ei. Explica- 
fiunea acestei disparitiuni se găseşte în legea istorică, care 
vrea ca din 20 in 20 de ani să se premeneascå ideile. Se im- 
plinise termenul, murea o mentalitatea şi se năştea o alta: 

Starea de fapt numai ca un semn al timpului s'ar îi putut 
afla din dosarele Ministerului de Instructiune cu privire la 
Ateneu, dar aceste dosare au ars pe un period de 10 ani 
dela 1878—1887 ; aşa că e greu de aflat adevărul. Cercetând 
în alte părţi, iată ce am putut afla. Oboseala lui Esarcu ii 
venea din plictiselele ce le avea din cauza localului. Mini- 
sterul Cultelor cedase casele Ghika prefecturei de Ilfov, care 
instalase aci parte. din secţiunile Tribunalului Ilfov. Pe cla- 
dire se erijase în stăpân intendentul Tribunalului, care lo- 
cuia acolo şi care utiliza salonul Ateneului ca uscătoare 
pentru rufele, pe care soţia lui le spăla chiar în acea sală. 
El era acela, care făcea sicane ateneistilor, refuzåndu-le 
sala. Am găsit vre-o câteva proteste de ale ateneistilor cu 

privire la acest diferend. Bietul om nu-şi dădea seama că nu 
era decât un instrument în mâna timpului care îndeplinea 
destinul. Situatiunea a durat până la 1883 când la Ministerul 
de Culte vine un fost preşedinte al Ateneului: P. Aurelian. 
Atunci lucrurile s'au schimbat si putem spune că începe o 
nouă perioadă de viață pentru Ateneu. 

Ateneul, ca si pasărea Foenix, renaste din propria lui 
cenușă, împreună cu creafiunile lui. De sigur, că în această 
perioadă, care a durat vre-o 20 de ani, tot meritul este al lui 
Esarcu, care se identificase cu Ateneul si nu mai trăia decât 
pentru institutiunea lui. Dar la această voință entuziastă, 
trebue să adăogăm mentalitatea nouă cu care'se ridica gene- 
rafia de după războiu si care a format generaţia de aur a 
burgheziei noastre. Citez pe Dissescu, Take Ionescu, Arion, 
Al. Djuvara, Palade, Păun, Gion, Anghel Demetrescu, Ca- 
ragiale, Delavrancea, Vlăhuţă, D. Zamfirescu, Petrașcu, 
Caloian, Obregia, etc. cari l-au ajutat în opera care incepea 
din nou. 

Conferințele încep din nou în seara de 27 Noembrie 
1883, având ca scop: Invåfåminte din Istoria Patriei, idee 
care preocupa pe Exarcu încă dela 1878, dar care, acum 
după proclamarea regatului, se lărgise prin aceea că se gândea 
să pue toată greutatea pe conferințele din secţiunea morală 
si politică pentru a crea o tradifiune care este mei greu de 
întăptuit într'un stat democratic, decât într'un stat oligarhic. 

Trebue să constat, însă, că această reluare, coincidea si 
cu strămutarea lui Maiorescu dela Iaşi la București, deci si 
a spiritului Junimei, care cucerea Capitala. De sigur că din 
această împrejurare ambitiunea lui Esarcu şi a direcţiei 
din Bucuresti se vor fi găsit stimulate prin spiritul de emu- 
latiune. Chiar parte dintre junimisti trec în tabăra Ateneului, 
ca Xenopol, C. Dimitrescu-lasi, G. Panu, Verussi şi această 
împrejurare nu le-a îost iertată niciodată mai ales lui Xenopol 
care va îi considerat ca un trădător. 

Acum preocuparea principală a lui Esarcu a îost aceea 
a unui local si graţie ståruinfei lui cu loteria „7 leu pentru 
Ateneu“ a realizat acest măreț local, care este datorit pianu- 
rilor unui mare artist francez: Galleron. El este clădit pe 
temeliile unui mane;, ce Soc. equestră dorea să construească 
si care a fost cedat de Gen. Florescu, Ateneului. Din vechiul 

local nu sau adus în cel nou, decât 2 obiecte simbolice: 
Tribuna şi Bustul lui Mihail Viteazul. 

Esarcu a avut răsplata muncei lui stăruitoare în seara 
de 11 Fevruarie 1888, când a inaugurat această sală. El stătea 
pe fotoliul de acolo, de lângă rampa lojei ateneistilor; în 
sală, un public entusiast şedea pe fotoliile, pe care sedeti 
D-v azi; în loja cu baldachin Regele Carol I si Regina Eli- 
sabeta ; iar aici la această tribună : ilustrul Al. Odobescu, isi 
rosteşte conferința sa despre: Clădirile cu dom circular“ 
ca şi Ateneul. 

Esarcu ar fi dorit ca în această clădire să pătrundă tot 
ce este societate culturală românească; de aceea, la această 
epocă s'a agitat idesa mutărei Academiei române la Ateneu 
şi unii chiar au mers până la ideea unei fuziuni cu ea. Che- 
stiunea a avut repercursiune şi în Academie, care în şedinţa 
dela 16 Martie 1887, prin glasurile lui: D. Sturza, M. Kogăl- 
niceanu, Maiorescu, N. Ionescu, Kretulescu, Odobescu, au res- 
pins-o, pentrucă ziceau că fiecare Societate, având scopuri 
deosebite, e bine så rămâije separată. 

„Odată cu această preocupare, Esarcu a lucrat ca să re- 
învie toate societăţile pe cari le crease Ateneul, cât si filia- 
lele din provincie. 

Cea dintâi renăscută a fost: Filarmonica, care în acel 
an 1883 a dat 3 concerte conduse de neobositul Ed. Wach- 
man şi de atunci şi-a urmat activitatea neintrerupt până la 
războiu. 

Cu Soc. de Belearte chestiunea a fost mai dificilă, pen- 
trucă Arta plastică cere un local şi localul nu-l avea încă. 
O ircercare făcută la 1884 nu a reuşit. Când se va găsi în 
fața clădirei terminate se va gândi si la aceasta. Artiştii ră- 
masi fără busolă alcătuesc vre-o câteva grupări : Cercul Intim, 
Cercul Artistic cu Alpar ca preşedinie. Dar cercul nu sa 
văzut consacrat, decât atunci când — eu ocazia Jubileului de 
25 de ani al Ateneului — în 1890, a fost invitat să expue în 
localul ei. De atunci soarta artelor plastice românești este 
legată de Ateneu. Dela această dată, nu a fost manifestare 
de artă, care să nu îi avut loc în această clădire, care punea 
la dispoziţia artiştilor: săli mari cu lumină multă. Expozitiunile 
se ţin lanţ. Văzând acest succes, Esarcu propune Ministrului 
de Culte, ateneistul Taxe Ionescu, înființarea unui Salon 

oficial al artiştilor în viaţă, continuarea celui din 1876. Sa- 
lonul a luat ființă în 1894. Propune reformarea Şcoalei de Be- 
learte care capătă ca director pe ateneistul C. Stăncescu. Iar 
el de partea lui înființează la Ateneu la 9 Ianuarie 1894 
Şcoala de pictură şi Sculptură pentru Doamne şi Domni- 
soare cu Stăncescu, director, Hegel pentru desen, Voinescu 
pentru pictură, Grant pentru acuarelă. 

Esarcu, care neîncetat cerea reînființarea Soc. amicilor 
de Belearte, se hotåreste si crează la 25 Noemvrie 1899 în 
sânul Ateneului o a patra secţiune: a frumoaselor arte sub 
prezidentia lui N. Grigorescu, cu D. Mirea, vice-prezident si 
E. Voinescu secretar. Aceasta este secțiunea în care am 
onoarea de a îi primit astăzi. 

Pentru literatură Esarcu reînființează seratele literare 
în cari sau produs literatii timpului: Delavrancea, Vlahuţă 
Ollanescu-Ascanio, Duiliu Zamfirescu, Petrașcu. Ca organ de 
publicitate apare revista „Ateneul Român“, pusă sub direc- 
tiunea d-lui Trandafir Djuvara, astăzi cel mai vechiu dintre 
ateneistii în viaţă şi care se simte atât de legat de institutiune 
încât i-a făcut o donaţie de 1.000.000, şi N. Petrașcu, ca 
secretar de redacţie. 

Seratele literare abandonate de Ateneu au îost reluate 
de Cercul „Literatură si artă română“ al lui Dimitrie Olla- 
nescu-Ascanio şi a prietenilor săi: D. Zamfirescu şi N. Pe- 
traşcu. Iar mişcările conduse de Hajdeu şi Macedonski s'au 
apropiat de Ateneu. 

Ateneele din provincie apar din nou şi au cucerit chiar 
Moldova junimistă, căci iau ființă Atenee la Galaţi, Botoşani, 
Focşani, Tecuci, etc. 

Asa au mers lucrurile cât au fost prezidenti ai Ateneului 
Esarcu, Kretulescu, Urechiă şi Aurelian, căci conducerea 
lor a fost triumful ideilor lui Esarcu. Cu moartea, unul după 
altul, a acestor patru initiatori ai Ateneului, se poate spune 
că se închee cea de a 2-a perioadă a lui. 

Cu noua conducere a lui Tocilescu, Kalenderu, Em. 
Porumbaru şi Ștefan Sihleanu, intrăm într'o nouă perioadă 
de 20 ani, care ţine până la 1923-1924 şi care este perioada 
urmaşilor. 

In această perioadå Institutiunile anexe, Filarmonica si 
Salonul, ajunse la maturitate, se separă de Ateneu. Seratele lite- 

rare sunt abandonate după moartea lui Ollanescu Ascanio. Con- 
ferinfele chiar, deşi făcute de personalităţi ilustre ca: Onciul, 
Bogdan, Iorga, Diamandi, Saulescu, Gh. Ioan, Dragu, Ada- 
mescu, Babeş, Marinescu, Gerota, Minovici, Poenaru-Ca- 
plescu şi alţii, se bucură însă de un public restrâns. 

Se petrecuse ceva. Tara se transformase. Tara fusese 
revolutionatä. Această transformare fusese pregătită de men- 
talitatea nouå din Cultura Romåneascå. Initiative si grupåri 
noi apăruseră si cari debordau mișcarea pornită din Ateneu: * 
Naționalismul ieşit din Liga Culturală; Poporanismul, pro- 
venit din premenirea ideologiei liberale grefatå cu socialism; 
Semănătorismul în literatură; Societatea pentru înaintarea 
Științelor de sub prezidentia Dr. Istrati, Tinerimea artistică 
în plastică, etc. 

Ateneul, care până atunci fusese miezul direcţiei dela 
Bucureşti şi care represintă singur această mişcare, a simţit 
că are nevoe de readaptare la situaţia nouă. In 1899, Prof. 
Mihail Calloianu, secretarul sectiunei morale şi politice, al 
cărui prezident era Esarcu şi care cunoştea momentele de 
îndoeală ale lui Esarcu cu privire la viitorul Ateneului, din 
discutiunile ce avusese cu conducătorii Ateneului concepuse 
un plan de reorganizare al lui. Moștenitorii lui Calloianu 
mi-au încredinţat manuscrisul acestui studiu, din care lipseşte 
tocmai partea. cea mai importantă, desvoltarea celor 6 mo- 
dificări principale cu privire la el; dar din cât este din acest 
manuscris se poate vedea sensul în care ar îi dorit să îndrepte 
Ateneul. Calloianu, care avea întinse legături în lumea uni- 
versitară franceză şi engleză, ar fi vrut să reformeze Ate- 
neul în sensul institutiunei model din Londra: Toynbee Hal, 
sau în sensul Ligei pentru acțiunea morală din Paris, al 
căror principiu este ajutorarea poporului, nu atât cu obolul 
cât cu ştiinţa. 

N'a avut parte să realizeze gândul lui, căci Esarcu care 
era dispus să-l ajute, moare; iar el la câţiva ani după aceasta 
a fost lovit de o cruntă boală. 

In timpul războiului celui mare, activitatea Ateneului a 
fost suspendată. După războiu reluarea vieţii normale s'a făcut 
cu oarecare incetinealå. 

Viaţa românească era acum complet transformată. Votul 
universal si expropierea ridicase păturile de jos la viaţa po- 

litică. Unirea României cu ţările surori a adaos la fondul 
naţional de bază categorii întregi de noi cetăţeni. Problemele 
noi erau culturalizarea şi naţionalizarea poporului. 

Pentru a contribui la rezolvarea acestor nevoi, Ateneul 
care se reorganizase, a înfiinţat in 1921 Universitatea Ate- 
neului, care de mai bine de 12 ani se bucură de conducerea 
şi stăruința d-lui Stefan Ioan, vice-prezidentul Societăţii, care 
mai are si alte titluri de recunostiinfå din partea Ateneului. 

El încă dela 1894 s'a dedicat lui, când a înfiinţat o fi- 
lială la Focşani. 

Moartea lui Sihleanu a pus pentru Ateneu o problemă 
de succesiune, care era mai de grabă o problemă de program. 
Pe această chestiune, în anii 1923-1924 s-au produs fråmån- 
tări în mijlocul Ateneului. Au intrat atunci majoritatea mem- 
brilor noi de astăzi. Din aceste frământări, în cari au fost 
învingători si învinşi, cei învinşi au plecat, iar învingătorii 
au ales ca președinte pe d-l Dr. Constantin Angelescu. 

A fost o fericire pentru Ateneu, că sa întâmplat aşa, 
pentrucă d-l Dr. Angelescu aducea toată faima lui de om al 
şcoalei şi Culturei românești. Dar din ceeace d-l Dr. Ange- 
lescu, a servit până acum mai mult Ateneului, a fost ama- 
torul şi colecfionarul de artă. Graţie dragostei lui de artă, a 
căutat să facă din Ateneu Palatul tuturor artelor. A făcut 
sala de expoziţie din subsolul Ateneului, care e păcat că 
nu este mai mult utilizată şi pe care a inaugurat-o cu o ex- 
poziţie retrospectivă, ce a rămas în mintea tuturor. A înființat 
Salonul Ateneului la 1927. A dispus ca această sală să fie 
infrumusetatå cu fresca, pe care o aşteaptă de 50 de ani. A 
creat 2 săli de cinematograf. Biblioteca care, graţie lui, este 
alimentată cu depozitul legal, va îi în curând dată nevoilor 
publice. Nu ştiu dacă îmi este îngăduit să vă fac destăinuirea 
că are intenţia de a dota Ateneul cu un tezaur de artă din 
colecţia sa. Acestea sunt deocamdată titlurile de recunoştinţă 
ale d-lui Dr. Angelescu. 

Dar oricât s'ar desvulta instituţiile anexe ale Ateneului 
tot in conferințele publice trebue så rezide preocuparea sa 
principală. Aţi văzut care este problema capitală a Culturei 
româneşti: Culturalizarea maselor noi. Ateneul nu poate fi 
indiferent la această problemă, care este scopul lui iniţial. 
'Toate grupările noi ivite după războiu ataca această chestiune: 

Institutul social român, Casele nationale, Fundaţiile re- 
gale, etc. Chiar Statul, pe vremea Ministeriatului din 1924 
al prezidentului nostru, s'a ocupat de ea. El împreună cu d-! 
Mihail Berceanu, primarul cultural al Capitalei, au înființat’ 
Ateneele Populare, cari fac astăzi operă pozitivă. Sunt sigur 
că, atunci când a împrumutat numele Societăţii acestor noi 
Institutiuni, se va fi gândit că membrii Ateneului român, ar 
putea scobori treptele acestei tribune ilustre, pentru a ridica 
treptele unor tribune mai modeste. 

In această direcţie, mi-am permis ca, în satul în care, 
în timpul verei må consacru agriculturei, să invoc numele 
Institutiunei noastre in Conferințele ce am ţinut la cercul 
Cultural „Lumina Satului“, care întruneşte pe învățătorii, 
preoţii şi studenţii de pe linia Caracal-Craiova şi al cărui 
prezident de onoare, am cinstea de a îi ales. Şi cred că nu 
am făcut rău. 

Sarcina de culturalizare a poporului nu poate îi asumată 
de forte răzlețe, ci trebue så fie luată de societăţile cultu- 
rale, de o societate puternică cum este Ateneul Român, care 
ar avea posibilitatea să înfiinţeze, acum, filialele suburbane 
şi sătești, după cum altă dată a înfiinţat filialele provinciale.. 
Opera aceasta s-ar putea realiza cu 2 condițiuni: aceea a 
strângerei rândurilor între membrii societăţii şi aceea a gă- 
sirei unui om de comandă. Omul de comandă îl avem în 
persoana Prezidentului nostru, d-l Dr. Angelescu, şi mă întreb 
cine s-ar putea sustrage dela sugestiunile lui. 

Numai făcând aceasta, cred ca Ateneul român va intra 
în scopurile lui primitive — cultura pentru popor. — Numai 
aşa va putea îndeplini misiunea socială a timpurilor noi. 
Numai așa fiecare din noi va putea recolta multumirea de 
a si fi îndeplinit datoria. 

Aceasta este, Doamnelor şi Domnilor povestea minunată 
a Ateneului român, pe care am cercetat-o, ca s-o cunoaşteţi 
si D-voastră. Aceasta este povestea unei institutiuni, căreia 
trebue să-i purtați cea mai mare consideratiune, pentrucå 
este povestea unei Societăţi, care -a devenit o adevărată 
Institutiune Naţională. 

RĂSPUNSUL D-lui GH. ADAMESCU 


Doamnelor şi Domnilor, 


Ateneul Român nu are o istorie definitivă şi completă. 
Mulţi cercetători au publicat studii fragmentare. Materialul 
adunat, după însărcinarea comitetului, are multe lacune, 
fiindcă se află în trecutul acestei institutiuni puncte asupra 
cărora nu ne putem deocamdată documenta în mod îndes- 
tulător, şi fiindcă asupra unora din ele mărturiile vremii sunt 
contradictorii. De aceea ne-am bucurat că un coleg nou al 
nostru îşi începe activitatea ateneistå cu o contribufiune pre- 
fioaså la studierea istoriei Ateneului Român. D. Const Prodan 
a dovedit prin aceasta iubirea sa pentru instituţia din care 
va face parte de acum înainte, cum a dovedit-o și prin in- 
teresanta donafiune a unei bogate colecfiuni de stampe si 
desenuri şi alte obiecte. 

Pe lângă materialul geografic, istoric, hărţi, diagrame, 
scheme, etc., de valoare deosebită, sunt numeroase reprodu- 
ceri după opere de artă ale pictorilor si sculptorilor din 
diferite epoce şi şcoli, toate grupate în mape si cutii pentru 
ca så se poată urmări fie activitatea unui anume artist, fie 
modul deosebit cum s'a realizat în cursul timpului o idee sau 
un gen special. Indată ce le vom aseza într'o anumita sală, 
ele vor îi puse la dispozitiunea publicului doritor de ase- 
menea cercetări. 

Adunarea lor reprezintă o muncă de câteva decenii, pe 
care colegul nostru a putut s'o realizeze numai cu o adevă- 
rată pasiune. 

Cu aceeaşi pasiune a lucrat si pentru conferința des- 
voltată aslă seară. Se vede aci procurorul care e deprins 
să se uite cu migăloasă atenţie prin dosare pentru a prinde 
ici colo frånturi de fapte sau fapte mai mari, din care să-și 
închege un rechizitoriu: adevăruri indiscutabile uneori, prc- 
zumptiuni câteodată, alăturate, comparate, legate între ele 
pentru a da un tot. Se poate ca cercetări ulterioare să slă- 
bească unele afirmatiuni, så desfacå unele inchegåri, dar, 
cu toate aceste posibile modificåri sau prefaceri, råmåne ceva 
în picioare si cel care va relua mai târziu cercetarea trebue 
să fie recunoscător celui care a deschis unele cărări, chiar 
dacă s'ar dovedi pentru ele că nu se ajunge la un luminis 

Si apoi, în asemenea lucrări, în cari nu există altă preocu- 
pare decât descoperirea adevărului, sforfårile sunt cu atât 
mai lăudabile cu cât concluziunile ce s'ar scoate din trecut 
n'ar putea nici să întunece prin vreo umbră nici să dea o 
lumină exagerată faptelor din prezent. 

Deprinderea de a căuta adevărul cu sancţiuni în prezent, 
care formează misiunea magistratului, a indemnat pe colegul 
nostru să-l caute si acolo unde totul rămâne în domeniul 
unei desăvârşite obiectivitåti. 


Căci — iubite coleg — noi ştim că d-ta eşti, în primul 
rând, magistrat. D-ta continui, în linie directă, misiunea cu 
care tatăl d-tale, regretatul Ion Prodan, a onorat magistra- 
tura românească înaltă ca președinte al Curţii de Casaţie şi 
Justiţie. Cine a cunoscut pe bătrânul Prodan, serios, ponderat, 
reţinut si discret, dar în acelaşi timp blând si cu sufletul 
deschis la afecțiunile nobile, nu poate decât să se bucure 
recunoscând în cel tânăr asemenea însuşiri alese, atât de 
necesare în societatea noastră de “azi, care — va îi având, 
desigur, multe calităţi, dar care pune prea putin preţ pe 
ponderatiune si discretiune. 

Noi ştim că aı luat doctoratul in drept la Paris in 1909, 
tratând cu multă libertate de spirit, față de o sumă de idei 
generâlmente admise, dar susceptibile de o nouă analiză 
problema atât de importantă din dreptul civil: „a drepturi- 
lor reale“, în privinţa căreia, cu tinerească încredere, ai în- 
cercat a formula şi a demonstra o nouă „teorie generală“. 
Ai avut mulfumirea să vezi că unele concluziuni ale d-tale 
au fost mai târziu cercetate şi discutate de către autorii 
specialiști în dreptul civil, cum se vede din cunoscuta publi- 
cafie a lui Budry-Lacantinerie. 

Venind în țară, ai intrat în magistratură in 1909, urcând 
treptele la cari te indreptäteau studiile si activitatea d-tale, 
ajungår 1 procuror la Curtea de apel din Bucuresti. 

Pe lângă studiile de drept, publicate în diferite reviste, 
d-ta ai fost atras de două serii de preocupări de natură mai 
mult literară: cercetarea trecutului în manifestări din do- 
meniul dreptului şi în domeniul artelor; urmărirea zilnică a 
manifestărilor artistice şi literare. 

Astfel, ai căutat så faci actuale figurile a 12 prim-pre- 
sedinfi ai Curţii de Casaţie, ai infåtisat viața advocatilor din 
țările române în primele decenii ale secolului XIX, si altele. 

Iar în cronicile si recensiile din diferite reviste nu te-ai 
mărginit la observările de moment, ci adesea ai pus în lumină 


adevăruri de natură generală, cari dovedesc o serioasă preo- 
cupare de interesele permanente ale societăţii. 

Voiu cita, ca exemplu, rândurile următoare, pe care le-ai 
semnat în 1918: 

„Chestiunea socială nu este numai o chestiune de reven- 
dicări de drepturi, ea este tot atât de mult o chestiune morală.. 
Acordarea de drepturi cât mai multe, prin care se tinde la 
egalizarea situatiunilor individuale, impune — si tocmai din 
această cauză — morala efortului individual pentru infrånarea 
pornirilor egoiste animalice cari se găsesc în noi. Cu lărgirea 
sierei de acţiune se impune întărirea resortului intern al 
conştiinţei. Morala este imperios necesară... Un reviriment 
moral trebue să se producă și e de datoria celor cari sunt 
påtrunsi de frumuseţile, de adevărul, de binele absolutului, 
să-l cultive şi să-l răsădească în sufletele însetate de credință 
ale maselor populare. Intâi curățirea morală a constiinfelor 
si apoi se poate purcede fără grijă la ordinea trebilor 
pământești“. 


Iată, iubite coleg, cum te cunoaștem şi ce ştim noi despre 
activitatea şi despre convingerile d-tale literare, politice şi 
sociale. 

Cu aceste însuşiri si cu dorința de a servi instituţia. 
Ateneului Român, iti zicem: fii bine venit în mijlocul nostru 
şi-ţi uram succes cat mai deplin în lucrările d-tale viitoare. 

